S-445/2019

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. maí 2019, á hendur E-x-x C-x-x J-x-x J-x-x, [...], fyrir eftirfarandi brot framin á höfuðborgarsvæðinu á árunum 2017, 2018 og 2019:

I.

Þjófnað, með því að hafa :

1. Miðvikudaginn 20. desember 2017, í versluninni Altis, Bæjarhrauni 8, Hafnarfirði, stolið fatnaði, samtals að verðmæti kr. 27.960, með því að hafa stungið vörunni í tösku sína og gengið með út úr versluninni án þess að greiða fyrir.

2. Mánudaginn 16. apríl 2018, í versluninni Útilíf, Smáralind, Hagasmára 1, Kópavogi, stolið buxum og gengið með út úr versluninni án þess að greiða fyrir.

3. Fimmtudaginn 3. maí 2018, í versluninni Hagkaup, Smáralind, Hagasmára 1, Kópavogi, stolið varningi, samtals að verðmæti kr. 5.225, með því að hafa stungið vörunum í tösku sína og gengið með út úr versluninni án þess að greiða fyrir.

4. Föstudaginn 28. desember 2018, í Krambúðinni, Laugalæk 2, Reykjavík, stolið varningi, samtals að verðmæti kr. 1.927, með því að hafa stungið vörunum í tösku sína og gengið með út úr versluninni án þess að greiða fyrir.

Teljast brot þessi varða við 244. gr. almennra hegningarlaga nr. 19/1940.

II.

Umferðarlagabrot, með því að hafa:

5. Mánudaginn 26. mars 2018 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana og fíkniefna (í blóði mældist amfetamín 710 ng/ml og metýlfenídat 55 ng/ml), um Skeiðarvog í Reykjavík og inn Gnoðarvog til austurs þar sem lögregla hafði afskipti af ákærðu við hús númer 78.

Telst þetta varða við 1. mgr. 48. gr. og 1., sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987.

6. Mánudaginn 16. apríl 2018 ekið bifreiðinni [...] svipt ökurétti um Skúlagötu í Reykjavík þar sem lögregla hafði afskipti af ákærðu við Aktu Taktu, Skúlagötu 15.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

7. Mánudaginn 15. janúar 2019 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana og fíkniefna og vegna áhrifa slævandi lyfja (í blóði mældist brómazepam 89 ng/ml, klónazepam 5,1 ng/ml, kókaín 110 ng/ml, metamfetamín 35 ng/ml og metýlfenídat 110 ng/ml), austur Norðurfell í Reykjavík þar sem lögregla hafði afskipti af ákærðu við Gyðufell.

Telst þetta varða við 1. mgr. 48. gr., 1., sbr. 2. mgr. 45. gr. a. og 1., sbr. 2. mgr. 44. gr., allt sbr. 1. mgr. 100. gr. umferðarlaga nr. 50/1987.

8. Þriðjudaginn 19. febrúar 2019 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana og fíkniefna og vegna áhrifa slævandi lyfja (í blóði mældist amfetamín 1000 ng/ml, díazepam 42 ng/ml, klónazepam 4,7 ng/ml, metamfetamín 45 ng/ml, metýlfenídat 20 ng/ml, nítrazepam 29 ng/ml og Nordíazepam 140 ng/ml), um Reykjavíkurveg í Hafnarfirði þar sem lögregla hafði afskipti af ákærðu við Hjallahraun.

Telst þetta varða við 1. mgr. 48. gr., 1., sbr. 2. mgr. 45. gr. a. og 1., sbr. 2. mgr. 44. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Þingsókn féll niður af hálfu ákærðu í fyrirtöku 25. september 2019, án þess að boðað hafi verið til lögmætra forfalla. Verður málið því dæmt samkvæmt heimild í alið 1. mgr. 161. gr. laga nr. 88/2008 um meðferð sakamála.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd [...] 1989. Samkvæmt framlögðu sakavottorði, dagsettu 15. maí 2019, var ákærðu gerð sektarrefsing með lögreglustjórasátt, 9. desember 2010, fyrir ölvunarakstur. Þann 6. júlí 2012 gekkst ákærða undir undir sekt hjá lögreglustjóranum á höfuðborgarsvæðinu fyrir þjófnað. Þann 26. febrúar 2013 var ákærða dæmd til greiðslu sektar fyrir ýmis brot, meðal annars þjófnað, ölvunarakstur og akstur án ökuréttar. Með dómi Héraðsdóms Reykjavíkur, uppkveðnum 22. október 2015, var ákærðu gert að sæta fangelsi í 30 daga fyrir akstur undir áhrifum vímuefna og fyrir akstur svipt ökurétti. Nú síðast var hún dæmd í Héraðsdómi Reykjavíkur þann 5. janúar 2016 í 15 daga fangelsi fyrir akstur undir áhrifum áfengis og akstur svipt ökurétti.

Við ákvörðun refsingar verður við það miðað að ákærða sé nú, innan ítrekunartíma, í þriðja sinn fundin sek um brot gegn 244. gr. almennra hegningarlaga nr. 19/1940, í fimmta sinn um brot gegn 45. gr. umferðarlaga nr. 50/1987 og í þriðja sinn um brot gegn 48. gr. sömu laga.

Með hliðsjón af framangreindu, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 6 mánuði.

Með vísan til lagaákvæða í ákæru er áréttuð ævilöng ökuréttarsvipting ákærðu.

Ákærða greiði málsvarnarþóknun S-kk-ef K-kk-ef K-kk-ef lögmanns, 84.320 krónur, að meðtöldum virðisaukaskatti, og 536.438 krónur í annan sakarkostnað.

Af hálfu ákæruvaldsins flutti málið B-x-x E-x-x aðstoðarsaksóknari fyrir D-kvk-þf K-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, E-x-x C-x-x J-x-x J-x-x, sæti fangelsi í 6 mánuði.

Áréttuð er ævilöng ökuréttarsvipting ákærðu.

Ákærða greiði málsvarnarþóknun S-kk-ef K-kk-ef K-kk-ef lögmanns 84.320 krónur og 536.438 krónur í annan sakarkostnað.

B-kvk-nf V-kvk-nf (sign.) dómi Héraðsdóms Reykjavíkur, uppkveðnum 22. október 2015, var ákærðu gert að sæta fangelsi í 30 daga fyrir akstur undir áhrifum vímuefna og fyrir akstur svipt ökurétti. Nú síðast var hún dæmd í Héraðsdómi Reykjavíkur þann 5. janúar 2016 í 15 daga fangelsi fyrir akstur undir áhrifum áfengis og akstur svipt ökurétti.

Við ákvörðun refsingar verður við það miðað að ákærða sé nú, innan ítrekunartíma, í þriðja sinn fundin sek um brot gegn 244. gr. almennra hegningarlaga nr. 19/1940, í fimmta sinn um brot gegn 45. gr. umferðarlaga nr. 50/1987 og í þriðja sinn um brot gegn 48. gr. sömu laga.

Með hliðsjón af framangreindu, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 6 mánuði.

Með vísan til lagaákvæða í ákæru er áréttuð ævilöng ökuréttarsvipting ákærðu.

Ákærða greiði málsvarnarþóknun S-kk-ef K-kk-ef K-kk-ef lögmanns, 84.320 krónur, að meðtöldum virðisaukaskatti, og 536.438 krónur í annan sakarkostnað.

Af hálfu ákæruvaldsins flutti málið B-x-x E-x-x aðstoðarsaksóknari fyrir D-kvk-þf K-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

Ákærða, E-x-x C-x-x J-x-x J-x-x, sæti fangelsi í 6 mánuði.

Áréttuð er ævilöng ökuréttarsvipting ákærðu.

Ákærða greiði málsvarnarþóknun S-kk-ef K-kk-ef K-kk-ef lögmanns 84.320 krónur og 536.438 krónur í annan sakarkostnað.

B-kvk-nf V-kvk-nf (sign.)